Moga Bunda Disayang Allah iku filem drama Indonesia rilis 2 Agustus 2013. Film iki disutradarai déning Jose Poernomo. Film iki dibintangi Fedi Nuril lan Shandy Aulia ndapuk dadi pameran utama.

Sinopsis 
Karang (Fedi Nuril) ya iku jejaka sing seneng bocah-bocah cilik. Nanging kabèh iku dadi owah nalika musibah kacilakan kapal laut kadadéan lan Karang ora bisa nyelamatké bocah-bocah sing bebarengan karo dhèwèké. Karang ngrasa trauma lan ngrasa kaluputan. Dhèwèké ngadoh saka bocah-bocah lan mutuské gayutan karo Kinarsih (Shandy Aulia) amarga dhèwèké ngrasa ora pantes kanggo Kinarsih. Dhèwèké ngasingké awak ing pulo sing adoh saka tengah kutha lan dadi wong sing seneng mabuk.

Kauripane owah nalika Bunda HK (Alya Rohali), istri saka Tuan HK (Donny Damara) sing sugih dhuwit lan dihormati ing dhaerah iku teko njaluk tulung Karang dadi guru gawé anaké Melati (Chantika Zahra). Melati buta, tuli lan uga bisu. Melati ora bisa nindakaken komunikasi karo lingkungané. Amarga sok mabuk, cara ngajar Karang dadi kasar lan  Melati diperlakoké samena-mena saéngga ndadekno kabèh wong bingung lan wedi. Nanging pelan-pelan Karang lan Melati dadi saling padha rukun lan padha butuh.

Pameran 
 Fedi Nuril - Karang
 Shandy Aulia - Kinarsih
 Alya Rohali - Bunda HK
 Donny Damara - Tuan HK
 Chantika Zahra - Melati
 Iang Darmawan

Lagu tema
Sawisé wolung taun ora kerjasama karo Soraya Intercine Film, akhiré Melly Goeslaw lan Anto Hoed olèh kasembatan mane kanggo é lagu tema ing filem terbitané. 3 lagu single sing dikasilké dadi soundtrack filem iki, antarané lagu sing judhulé, "Moga Bunda Disayang Allah", "Za'lan" lan "Tak Bisa Tanpamu". Kabèh lagu iku dinyanyiké déning  Melly Goeslaw dhéwé lan dhèwèké bakal duet karo Lilo saka grup musik KLa Project ing jero lagu "Za'lan". Kabèh lagu iku dimotké ing album Melly Goeslaw sing duwé judhul Queen Of Soundtrack.

Réferènsi 

Filem drama
Artikel Wiki Mrebawani